„HARIO POTERIO“ FILMAVIMAS
„Kepinių burtininkų“ kelionė
„Warner Brothers“ studijoje Anglijoje
pasiekė jaudinantį finalą.
Šešiolika geriausių pasaulyje kepėjų, konditerių
ir šokolado meistrų sukūrė daugybę
nepakartojamų saldžių kūrinių.
Niekada nesu ragavęs nieko panašaus.
- Jėgelė! - Taip!
- Jis verkia, pažvelkit. - Dieve mano!
Visa tai daroma pagerbti pasakojimų
apie Harį Poterį genialumą.
Ką tik buvome perkelti.
Vertinimas buvo griežtas.
Man nepatinka arbatos lapeliai. Atleisk.
O pakilimų ir nuopuolių buvo daugiau...
Teka pro apačią.
...nei skriejant pasibalnojus „Aureolę 2000“.
Ji neskraido. Teks rašyti laišką.
Netrukus, Jenny ir Alexas...
Laikau kumščius.
...Molly ir Priya
Ir pirmojo „Kepinių burtininkų“ sezono čempionai
Zoe ir Jordanas...
Šiemet kartelė gerokai užkelta.
...varžysis dėl prizo, verto savo svorio galeonais.
Kas nugalės ir iškels „Kepinių burtininkų“ taurę?
Stebuklai jau prasideda.
HARIS POTERIS: KEPINIŲ BURTININKAI
- Tuk tuk. - Oho.
Štai ir sugrįžome.
Dievulėliau.
- Beprotiška. - Matai taurę?
Rimtai, nemanau, kad galėtų būti geriau.
Atrodo visiškai taip pat.
- Penkios rungtys. - Mums pavyko.
- Gražiai juda. - Toli nuėjome,
- argi ne? - Taip.
Mudvi su Molly pasiekėme finalą, todėl tikrai
KONDITERĖ / ŠOKOLADO MEISTRĖ
labai džiaugiamės. Negaliu patikėti.
Kartais mums sekėsi,
kartais nelabai, bet mudvi čia.
Kaip manai, mes vienintelės finale,
nelaimėjusios jokios rungties?
Manau, kad taip.
Todėl įtampos truputį daugiau.
Labai gražu.
- Bet smarkiai nepasikeitė. - Ne.
Regis, jie ir nesistengė.
Užplūdo visi prisiminimai iš praėjusių metų.
Net plaukai ant rankų pašiurpo.
KONDITERIS / TORTŲ MEISTRĖ
Sveiki, kepinių burtininkai,
sveiki sugrįžę ten, kur prasidėjo jūsų kelionė -
- į Didžiąją menę. - Valio!
Tai neabejotinai
viena žinomiausių vietų šiuolaikiniame kine.
LAIDOS VEDĖJAI JAMESAS IR OLIVERIS PHELPSAI
Jūs patekote į didįjį finalą.
Scena paruošta paskutiniajai didvyriškai rungčiai.
Bet kokia ji bus?
Šie metai žymi dvidešimtąjį
„Hario Poterio ir Ugnies taurės“,
ketvirtosios filmo dalies, jubiliejų.
- Aišku. - Žinau, žinau.
Kaip mudu su Džeimsu tebeatrodome tokie jaunatviški?
Multisulčių papildai. Gyvybės eliksyras.
„Ugnies taurėje“ svarbiausia -
nugalėti burtų trikovės rungtyse.
Amžinoji šlovė!
Štai, kas laukia mokinio,
kuris laimės Burtų trikovės turnyrą.
Tam, kad laimėtų, mokinys turi išgyventi tris užduotis.
Tris itin pavojingas užduotis.
Kietai.
Jūsų finalinių ekspozicijų įkvėpimas
bus viena iš daugybės nepamirštamų scenų
iš ketvirtojo filmo apie Harį Poterį.
- Šaunu. - Labai šaunu.
Ir šį kartą, kad laimėtumėte taurę,
jūsų kepiniuose turi būti vienas gardus skonio elementas.
O savo ekspozicijas pristatysite čia.
Turite aštuonias valandas
svarbiausiam kepimui savo gyvenimuose.
Ir paskutinį kartą šį sezoną abu tariame...
Pradėkite kepti!
Dievulėliau.
- Eime, Zoe. - Dieve mano!
Per visas rungtis...
JENNY TORTŲ MEISTRĖ
...turėjome gerokai pasistengti.
Galime laimėti, taigi...
ALEXAS KONDITERIS
- Tu toks optimistas. - Aišku. Pradėkim.
Ką darai? Ne.
Tokia pradžia nežada gero. Ką gi.
Mes finale.
Mano mėgstamiausia scena - Kalėdų pokylis.
Kai laukiausi pirmos dukters Greisės,
mudu su Saimonu apsilankėme Hario Poterio
- studijose. - Taip?
Ten buvo įrengta Kalėdų pokylio scena.
Tai man labai brangus prisiminimas.
Žiemiška, spindinti,
visur aplink ledas,
žmonės šoka. Ir, žinoma,
pati ryškiausia akimirka man yra
kai Hermiona nusileidžia nuo laiptų.
Taip, tu teisi.
Čia padarytume laiptus.
O čia - Ronas,
- laiptų apačioje? - Taip.
- Ir, aišku, šokėjai. - Šokėjai.
Taigi, mūsų ekspozicijoje bus
besisukanti šokių aikštelė su rankų gamybos šokėjais.
ŠOKOLADO FIGŪRĖLĖS
Kitame aukšte stovės Hermiona ir Ronas.
FONDANTO HERMIONA IR RONAS
O viršuje - šokoladinis kupolas su arkomis.
O visą skulptūrą
Sups stebuklinga spiralė.
IZOMALTO SPIRALĖ
- Tai paskutinė proga. - Taip.
Turime išjungti stabdžius.
Visko bus tiek daug. Aš labai...
Labai noriu, kad mano tėvai manimi didžiuotųsi.
Ir mano šeima...
Ir visi meksikiečiai...
Gerai.
Burtų trikovės taurė.
- Trikovės taurė. - Ugnies taurė.
Mano mėgstamiausias filmas.
Žinau, tau jis patinka.
Haris laimi auksinį kiaušinį.
O tada Sedrikas Digoris pataria Hariui
nusinešti jį į prefekto vonią.
Pasirinkome prefekto vonios kambarį.
Čia turi būti tiek magijos
ir pasakojimo, kiek tik galime išspausti.
Pagrindinis dalykas yra vonia.
O kaip čiaupai?
Taip, skirtingų spalvų.
Turime žavingą vitražą,
kurį pagamintume iš cukraus.
- Gerai. - Stovėtų viršūnėje.
Su undinėle.
- Taip. - Labai ikoniška.
Tai gerai atpažįstamas atributas.
Taigi, reikės...
spalvotų čiaupų, vonios...
IZOMALTO VANDUO FONDANTO VONIA
...gaminsime vitražo stiklą
su undinės paveikslu.
IZOMALTO VITRAŽAS
Taip pat bus kiaušinis.
Pavaizduosime jį nardinamą į vandenį.
Dar bus undinės uodega ir dumbliai.
Tai sudėtingiausias kūrinys,
kokį bandėme kurti. Taškas.
Gerai, mums reikia scenos
iš „Ugnies taurės“.
Žinai, kai atkeliauja Biobetonso kursantės?
O, taip.
Biobetonietės dalyvauja Burtų trikovėje.
Jos tokios žavios ir stilingos.
Jų pasirodymas dramatiškas.
Ir man labai patinka karieta, kuria jos atvysta.
Taigi, karieta su dailiais ratais.
- Ir žirgai nuostabūs. - Sparnuoti žirgai.
Suprantama, norėsime, kad žirgai skristų.
ŠOKOLADINIAI ŽIRGAI
Įsitaisę ant debesų..
FONDANTO DEBESYS
...skrendantys virš Pirėnų kalnų.
Žavinga.
Ji bėga!
Gerai, pradedame.
Pradedu krauti biskvitus eglutės pagrindui.
Man reikės daug vietos, kur sudėčiau papuošimus,
dekoracijas ir slaptų plotelių,
kur Alexas dės savo skonio elementą.
Kalėdų eglės turi daug tekstūrų.
Kol kas ji atrodo kaip šokoladinė betvarkė.
Bet mano beprotybė metodiška.
Dabar ketinu pakaitinti pastą
ir gaminti smulkias šakas.
Išgausiu kiek galiu daugiau tekstūros.
Bet šios dienos rungtyje laukia daugybė kitų darbų,
todėl nusprendžiau judėti toliau.
Laiko nedaug.
Turiu pagaminti aikštelės šokėjus,
ir tai užtruks amžinybę.
Nusprendžiau pagaminti aštuonis žmogeliukus.
Ir tai įdomus sprendimas.
Šitaip dar gyvenime nesu skubėjusi.
Šiandien norime sukurti kažką,
ko dar nekūrėme.
Teko vaizduoti
atskirus personažus.
Nuleidžiamus tualetus. Hagridą ir jo barzdą.
Bet kai mąstome apie šią ekspoziciją,
manau, kad ji bus tradiciška
ir stilizuota.
To varžybose dar nedarėme,
ir tai rizikinga. Vertintojai gali pamanyti,
kad mes pernelyg nuspėjami.
Pradėsiu nuo karlotos.
Kai dar buvau pyplys,
mano mama per Kalėdas visada ruošdavo karlotą,
todėl nusprendžiau ją pagerbti.
Karlota - tai meksikietiškas desertas,
ir jame tėra trys dalykai:
citrina, sutirštintas pienas ir sausainiai.
Pakelsiu karlotą į aukštesnį lygį
Ir pakeisiu kai kuriuos elementus.
Vietoj sutirštinto pieno - plakta grietinėlė su medumi,
vietoj citrinos - juzu,
o pistacijų ir citrinų biskvitas
pakeis sausainius.
Jis gulės eglės apačioje
kaip kalėdinis žaisliukas.
Žaisliukus reikės paskleisti po visą tortą.
Nuglaistysiu juos
- karamelizuotu baltu šokoladu. - Taip.
Ir papuošiu sidabro lapeliais.
Alexai, atrodo nuostabiai.
Bičiuliai, mes patekom į finalą.
Galite patikėti?
- Ne. - Negalime.
Bet džiaugiamės.
Ir vėl burbuliuoja. Kas ten bus?
Visai netrukus paskelbsime
antrojo „Kepinių burtininkų“ sezono čempionus.
Kas tai bus? Kelkite rankas.
- Pakėliau dvi. - Gerai.
Šaunu, bičiuliai.
PREFEKTO VONIA
Sumaišysiu dar karališko glajaus.
Naudosiu jį vitražui.
Vitražo langą gaminsiu
iš pastilažo,
izomalto ir karališko glajaus.
PASTILAŽAS: CUKRAUS PASTOS GLAJUS
Jis bus rankų darbo.
Rimtai?
Spalvindama pastebėjau,
kad pastilaže yra įtrūkimas.
Truputį neramu,
kad jis gali nesilaikyti.
Tai potenciali bėda.
Sutvarkome kaip galime, naudodami izomaltą.
Tikiuosi, kad užpildytas izomaltu
jis laikys.
Dabar, labai atsargiai,
juodu karališku glajumi
turiu tinkamose vietose išpiešti linijas.
Tai bus undinėlės formos pasakojimas.
Darbas tikrai labai įtemptas.
Nesuprantu, kodėl nusprendėme kurti tokį rizikingą
ir sudėtingą elementą.
Viskas arba nieko.
Pradedu spalvinti.
Tikrasis vitražas, kurį matome
filme labai gražus.
Bet, o varge, kiek tai užtrunka laiko.
Tikrai ilgiau, negu 20 minučių,
kurias buvau suplanavusi.
Bet tai mūsų nepalauš.
- Aišku? - Tikrai ne.
- Zoe ir Jordanai. - Labas.
- Sveiki - Taigi, finalas.
- Taip. - Tikrai taip.
Judu jau žinote, koks tai jausmas.
Kaip laikotės?
Šios varžybos - kaip kopimas į Everestą.
Įtampa auga ir darosi vis sunkiau.
Kuriate prefekto vonią.
- Taip. - Tikrai taip.
ĮGALIOJIMŲ TURINTIS MOKINYS
Ar mokykloje buvote seniūnai?
- Tiesą sakant, buvau. - Buvai seniūnė?
Taip, buvau.
Vyresnėse klasėse.
- Aišku, Zoe. - Kaip gi kitaip.
Jordanai, o tu buvai seniūnas?
Baigiau mokyklą geriausias klasėje.
Vidurkis buvo devyni,
ir devyniasdešimt devynios šimtosios.
Esu perfekcionistas.
Brolis užbaigė dešimtukais, ir iki šios dienos
- neleidžia to pamiršti. - Kur gi ne.
Matote, kaip žiūriu į varžymąsi?
Aišku, nuvylei visą šeimą
su tuo savo nepilnu dešimtuku.
Vis dar apie tai pagalvoju.
Pasimatysime vėliau.
Džordanai, įsivaizduoji, jei pavyktų
laimėti antrą kartą?
Pirmą kartą man emocijų netrūko.
- Įsivaizduok... - Ir ašarą išspaudei
vieną kitą, pamenu.
Laimėti antrą kartą būtų...
Būtų neįtikėtina.
- Taškas. - Tiksliai taip.
Sugrįžti čia antrą kartą pareikalavo aukų.
Namie turiu kitą žmoną.
Noriu, kad tai būtų šio to verta.
Nenoriu iššvaistyti galimybės.
Sugrįžę mes čia, manau,
atiduodame visas jėgas.
Turime parodyti viską, ką sugebame.
BIOBETONSO KARIETA
Labai smagu kapoti šokoladą karatė smūgiais.
Nusprendėme atvaizduoti
Biobetonso karietą.
Ji bus būdingos mėlynos spalvos.
ŠOKOLADINĖ KARIETA
Karietą konstruosiu ne iš liejimo formų,
bet pagal brėžinį, kaip architektė.
Jaučiuosi truputį ne savoje kompetencijoje.
Taip.
Stogas pagamintas iš keturių trikampių.
Labai didelį dėmesį
skiriu detalėms ir sudėjimo tvarkai.
Gaminu daiktą, kokio niekada nesu gaminusi,
ir čia prisėlina beprotybė.
Gerai, po ja reikia
įdėti truputį šokolado.
- Ką nori, kad padaryčiau. - Tiesiog sukrauk.
Streso netrūksta.
Ne!
Visus akimirką apima panika.
Nieko tokio. Viskas gerai. Mums viskas gerai.
Šokolado svoris viską traukia žemyn.
Bet galiausiai prikimba.
Ir liks sukibęs vien valios jėga.
Pasakyk tai mamos balsu.
Verčiau tokia ir liktum. Ačiū, Molly.
Viskas sukasi kaip karuselėje.
Nelaimėjome nė vienoje rungtyje.
Nieko tokio. Aš nusiteikusi optimistiškai.
Kartais tikrasis iššūkis yra atkaklumas.
Mudvi autsaiderės. Mudvi - autsaiderės.
Tačiau reikiamu metu atsidursim viršūnėje.
Liko vos keturios valandos,
jūs zujantys ir zirziantys kepėjėliai.
Pabandyk pasakyti penkis kartus.
- Sudėtinga. - Reikia pasijudinti.
Kaip sekasi, Jordanai?
Traukiu iš formos čiaupus.
Mūsų ekspozicijos centre
bus šokoladiniai čiaupai,
kurie įkūnys prefekto vonios kambarį.
Kiek daug kruopštumo reikia čiaupams.
Dabar turime atiduoti viską,
nes esame sugrįžtantys čempionai.
Turime standartą, kurį ne tik norime pasiekti,
bet dar ir gerokai pralenkti.
- Eina sau. - Tai bent.
KALĖDŲ POKYLIS
Darbo per daug.
Neketinu siekti perdėto tikroviškumo. Nėra laiko.
Vyrus nutariau gaminti paprastai,
jie bus paprastos juodos figūros.
Vyrai tikrai yra paprastesni... Apskritai.
O štai damų suknelės...
Noriu, kad pagal jas būtų atpažįstamos veikėjos.
Paruošiau Čo Čang, ruošiu Parvati.
Savotiškai naujai interpretuoju
Fler Delakur.
„Ugnies taurėje“, kai Hermiona nusileidžia laiptais,
filme jos drabužiai
purpurinės spalvos.
Bet gerbėjai žino,
kad knygose jos suknelė -
šviesiai melsva.
Todėl savo suknele atiduodu duoklę knygai.
Nenorėčiau jų sulaužyti. Nagi.
Baigiau savo šokoladinį kupolą, Jenny.
- Pažvelk. - Atrodo nuostabiai.
Gražu, ar ne?
O dabar trauksiu iš formos izomaltą.
Spiralę reikės užpildyti izomaltu, šokoladu
ir viskuo, ką turime.
Tokiais puošiame eglę namuose.
- Tu rimtai? - Visiškai.
Tik mūsiškiai stikliniai. Puošiame stikliniais.
- Supratau. - Namie manęs laukia
mano šeima.
Beprotiškai jų ilgiuosi.
- O aš - savo kačių, - Tavęs laukia katės.
- kurios liko namie. - Šaunu.
Jas prižiūri mano mama,
- Taigi. - ir aš noriu ją pamatyti,
noriu, kad ji didžiuotųsi.
O dabar jaučiu įtampą.
Alexai, Jenny.
- Sveiki. - Labas.
Kaip sekasi?
Turime tiek daug darbo.
Reikia užbaigti savo šokėjus.
Turiu pagaminti Roną ir jo žavingus rūbus
viršutiniam lygmeniui.
Dar reikia papuošti spiralę,
kuri sups mūsų tortą.
Taip pat papuošti eglę, kad ji primintų Kalėdas.
Turiu pagaminti dekoracijas.
Ar suspėsite?
Nes ką tik išvardinai ilgą sąrašą.
Tikrai ilgas sąrašas, ar ne?
Taip.
Kalėdų pokylio sceną, kurią dabar kuriate,
filmavome savaitę
iki Kalėdų pertraukos.
Tad vyko tikras Kalėdų vakarėlis.
- Rimtai? - Taip, kai filmavomės.
Man ta scena itin primena
ankstesnes Kalėdas,
kai visi šokome salsą,
taip pat skambėjo energinga muzika. Buvo šaunu.
Šokti tikrai neketinu.
Išsiaiškinome, kad šokius šiame šou
lydi prakeiksmas.
- O ne. - Rimtai?
Vienoje laidoje šokau su Andžela.
- Šitaip? - Sukamės.
- Šaunuolis, tik pažiūrėkit. - Šitaip?
Ir jos komanda iškeliavo namo.
- O Stefanas... - Taip.
...pašoko su Afshan.
Ką darom?
Štai taip, štai taip.
Ir jo komanda iškeliavo namo.
O, tikrai.
Tikėkimės, pašoksite su taure.
Taip, galbūt.
Pradedu gaminti žirgus.
Iš konstrukcinės vielos padarysiu griaučius.
O tada sudėsiu balto šokolado pastą,
kuri viską sutvirtins.
Man labai patinka gyvūnai.
Anatomine žirgo struktūra
domėjausi labai išsamiai.
Raumenys, kojos.
Noriu, kad jie atrodytų visiškai tobulai.
Ir tai tikrai sudėtinga.
Jaunystėje jodinėdavau žirgais.
Truputį užtruko, bet jau baigiau.
Antras eis greičiau.
Puikiai gaminu žirgus.
Tikrai.
Štai jums taurės vertos naujienos.
Liko tik trys valandos.
Tikrai? Atsiliekame. Bet nieko tokio.
Kaip skaniai kvepia. Žirgų laukia vaišės.
Norime, kad karietos durelės atsivertų
ir parodytų viduje esantį Priya'os skonio elementą.
Tai bus mėgstamiausias žirgų skanėstas - obuolys.
Bet Hario Poterio filmuose žirgai mėgsta salyklinį viskį.
Paruošiu lazdyno riešutų
putėsius su vieno salyklo viskiu, riešutų biskvitą,
traškų riešutų sluoksnį
ir bananų desertą, kurį šiandien flambiruosiu.
Galiu pradėti surinkinėti.
- Puiku. - Norėčiau iškrėsti pokštą
vertintojams su obuolio forma,
nes skoniai nėmaž
nebus susiję su obuoliais.
Tai bus gardi staigmena.
Ta-da!
Labai stengiausi, kad čia atsidurčiau. Ilgiuosi vaikų.
Man svarbu parodyti save,
o savo šeimai ir draugams
parodyti, kad prieš sugrįždama
atidaviau visas jėgas.
Noriu taurės.
Ir aš. Tapome labai ambicingos.
Jordanai, kaip sekasi su vandeniu?
Tai cukriniai vamzdžiai.
Tai bus vanduo, bėgantis iš čiaupų.
Pilu karštą cukrų, karštą izomaltą
ir užpildau vamzdį.
Tada švirkštu įpurškiu oro
į vamzdžio vidų.
Oras cukruje sudarys burbuliukus.
- Nekantrauju pamatyti. - Žiūrėk.
Kaip šauniai atrodo, Jordanai.
- Tikrai šauniai. - Burbuliukai!
Taip, burbuliukai.
Darome tai, ko anksčiau nesame darę.
Tai trunka labai ilgai,
nes darbas turi būti kruopštus.
Padarau pirmuosius tris,
o liko dar tiek daug kitų darbų.
Kiek tokių turi pagaminti?
Devynis.
- Devynis? - Taip.
Koks jis trapus.
Turėčiau dirbti lėčiau, bet negaliu,
nes nepakaks laiko.
Tiesiog tikiuosi, kad laikys.
Klijuoju vandenį, o jis nelimpa.
Pajudinu čiaupus, o jie krenta.
Iš visų varžybų, kuriose teko dalyvauti,
čia patiriu didžiausią stresą.
Kvėpuok.
Kaip sakytų amerikiečiai - nerealiai.
Jei man nepavyks jų priklijuoti,
mūsų ekspozicija...
atrodys neužbaigta. O šito mes tikrai nenorime.
Jei neužbaigsi elemento,
niekaip nelaimėsi.
Dabar plušu iš paskutiniųjų,
kad bent kažką užbaigčiau.
Vienas bėgantis, vienas tuščias. Bėgantis, tuščias.
- Daryk taip. - Gerai.
Turime eiti į meninius kompromisus
ir kai ką praleisti.
Bet taip jau būna, ar ne?
Taip nutinka varžybose.
Čia yra kampas, kur ateiname paverkti.
Reikalai darosi bjaurūs
kaip Rono Kalėdų pokylio kostiumas.
Liko tik dvi valandos.
Kaip įsivaizduojame jūrą
vanduo turėtų tykšti iš visų pusių.
Bandysiu tai suformuoti iš fondanto.
Norint sukurti tokias dideles konstrukcijas
reikia nemažai fizinės jėgos.
Neinu į sporto sales,
bet tokio darbo dėka
esu geros formos ir stipri.
Liko labai daug darbo. Ir tai baisu.
Įtampa darosi pastebima.
Jis milžiniškas. Gal net per didelis.
Veikiausiai reikėjo gaminti mažesnį.
- Nors šiek tiek. - Ką sau galvojome?
Visu trečdaliu mažesnį.
Maniau, man patinka kepti, bet...
Paklausk manęs rytoj.
Per duotą laiką
yra labai daug ką nuveikti fiziškai.
Pagaminau šaunią samanas primenančią medžiagą
ir lipdau ją aplink pagrindą.
Ir purškiu dažais vandenyną bei debesis viršūnėje.
Kiek daug darbo.
Dar norime suteikti tekstūros elementų
bangoms. Taigi, dedu ryžių popierių
į mėlynos spalvos vandenį
ir apskrudinu pakraštį taip,
kad atrodytų susiraukšlėjęs lyg bangos ketera.
Nežinau. Aš pasiduodu.
Labai gera technika, kuri tiktų tavo torto dekoravimui.
Nesiklausau. Ar gali prieiti?
Labai pavargau.
Einu tiesiai prie savo skonio elemento,
kurį įkvėpė mano senelės
gaminamas desertas - baklava.
SLUOKSNIUOTA TEŠLA SU RIEŠUTAIS IR MEDUMI
Bet aš ją sluoksniuosiu kaip tortą.
Jis bus undinės uodegoje.
Dedu medaus, citrinos žievelių,
taip pat pridėsiu
apelsinų žiedų aromato, kad gerokai sustiprintų skonį.
Kvepia labai skaniai, Zoe.
Čia yra tai, kas vadinama kadajifu.
PLONA TEŠLA ARTIMŲJŲ RYTŲ DESERTUOSE
Tai filo tešla, kurią pakepinsiu
su trupučiu sviesto.
Kadajifas man gerai primena
mano senelę ir turkiškąjį paveldą.
Atrodo, kad taip ir turi būti.
Bandysiu atkurti
senelės baklavą kaip galima tiksliau,
o sykiu pristatysiu ją kiek kitaip.
Dėl kitokios tekstūros,
bus sudėtinga padaryti iš jos tortą.
Tikras tekstūros iššūkis...
Galėjau tiesiog gaminti tortą iš lakštų.
Suabejojau savo išmintimi.
Žmonės, kada bandžiau sau palengvinti gyvenimą?
Niekada.
Nelaužykite burtų lazdelių, nes liko dar viena valanda.
- Dievulėliau. - Valanda.
Eina sau, Molly.
Čia bus Ronas Vizlis.
Kai prisimename Kalėdų pokylį,
manau, kad jo rūbai išsiskiria, nes jie tikrai siaubingi:
tiesiai iš aštunto dešimtmečio
ir panašu, kad dėvėti jo senelės.
Nenoriu įžeisti senelių,
bet tokie rūbai neskirti paaugliams ir
pirmiesiems šokiams.
Užmušk mane, Hari.
- Jenny. - Taip?
Kiek dar liko...
- Tikiuosi užbaigti... - ...su šokėjais?
Šokėjus užbaigsiu maždaug per dešimt minučių.
Gerai, Jenny, prašysiu tavo pagalbos.
Figūrėlių gaminimas trunka per ilgai.
Žiūrėk, ji nori tave apkabinti.
„Alexai.“
Galvoju: „Nagi, Jenny, reikia suktis“.
Esu labai įsitempęs.
Žinau, kad laikas senka,
o darbų liko daugybė.
Gaminu šokoladinį kupolą, šokoladinius žaisliukus.
Turiu užbaigti eglę.
Svarstau apie kristaliukus, mielasis.
Tuos, aplink ratą.
- Taip? - Sudėti juos kaip laikrodį.
O gal sudėti daugiau į priekį.
Žinoma. Priekiui pirmenybė.
Ar išbandysi?
Tęsk savo darbą.
Girdžiu bartynes. Bėdos rojuje?
- Mūsų pirmas kivirčas. - Noriu užbaigti.
Dėl manęs nesijaudink. Rimtai...
- O aš jaudinuosi. - Gerai jau, neniurzgėk.
Jis labai įsitempęs, todėl nebesikalbame.
Eina sau.
Mudu nepykstame vienas ant kito,
tik akimirkos įtampa.
Taip, įtampa.
Ir ne akimirkos, o kokio pusvalandžio.
Nagi, pripažink, kad valdingumas padėjo.
- Esame čia. - Turi valdingą partnerę?
Ji tokia valdinga.
- Rasime sau vietos ten. - Kas vyksta?
Ten, prie švaraus stalo.
Pagalvok.
Kepinių burtininkai, trisdešimt minučių.
- Dievulėliau. - O, varge.
Nesustojam.
Virtuvėje prasidėjo paskutinis pusvalandis
ir dabar čia juntama tyli panika.
Zoe ir Jordanas gaišta rūpindamiesi,
kad čiaupai atrodytų deramai.
Po paraliais, žmogau.
Ar tai bus pirmas kartas,
kai jie pristatys nebaigtą ekspoziciją?
Panašu, kad taip.
Pradėkim puošti eglę.
Jenny ir Alexas.
Jenny tik dabar pradėjo padėti Alexui
surinkinėti pagrindinį jų kūrinio akcentą.
Alexui patinka tokia įtampa.
Taip, bet ar vienam žmogui jos ne per daug?
Gal truputį padailinkime čia, kur atsidaro?
Molly ir Priya.
Biobetonso karieta atrodo neįtikėtinai.
Labai gražiai susidėjo.
Bet ar skulptūros apačia atrodys nepriekaištingai?
Joms trūksta laiko.
Dabar matome tris komandas.
Kaip manai, ar viską lems tai,
kieno darbas atrodys užbaigčiausias?
- Tikiuosi, kad ne. - Nuostabu.
Nujaučiu, kad šiandien gali būti mūsų diena.
Priya visada nusiteikusi pozityviai.
Turime kelias minutes.
Paimk trintuvą ir pagamink valgomojo popieriaus sniego.
Sugrūsk, sumalk,
jokio skysčio, tik popierių.
Man pavyks. Baisu, bet man pavyks.
Taip, tau pavyks.
Ant spiralės reikia priklijuoti daugybę dalykų.
Tikiuosi, kad viskas laikysis.
Tikrai laikysis.
O Dieve.
Žaisliukai ir cukriniai papuošimai
niekaip neprilimpa.
- Daug šokolado. - Labai daug.
Tiesiog gyva galybė šokolado.
Manau, kiekvienoje rungtyje
susikeičiam vaidmenimis.
Jei vienas iš mūsų panikuoja,
kitas tampa ramus.
Pakartosiu tau tavo žodžius: tau pavyks.
Pavyks, pavyks.
Viskas trunka ilgiau nei turėtų.
Bet tai manęs nepalauš.
Jordanai, dabar sudėsiu uodegą.
Vynioju valgomą popierių.
Ir visko tiek daug, kad net nebežinau,
ką galiausiai turėsime.
Regis, šįkart neužbaigsime, ar ne?
Taip, tai mane siutina.
Tik tak, laikrodis tiksi.
Liko penkios minutės.
Ką? Kaip šitaip greitai?
Dievulėliau.
Kai viskas baigsis, man prireiks naujos širdies.
Nesustok, mums pavyks.
Tiesiog neturiu ką pasakyti.
Liko dar truputis.
- Taip, gerai. - Dešimt.
- Devynios. - Aštuonios.
- Ne! - Septynios.
- Šešios. - Penkios.
- Keturios. - Trys.
- Dvi. - Viena.
Arresto Momentum. Laikas baigėsi.
Blogai. Nepavyko padaryti, ką norėjau.
Esu labai nusiminęs.
Negeras jausmas.
- Laikaisi? - Laikausi.
- Ne per didelė trauma? - Didoka.
Paskutinė rungtis baigėsi
ir orkaitės bus parduotos
už pusę kainos Mušeikų skersgatvyje.
- Negaliu patikėti, kad pavyko. - Bet pavyko.
Dabar beliko žengti į Didžiąją menę ir būti įvertintiems.
- Sėkmės visiems. - Labai ačiū.
- Ačiū. - Visi šaunuoliai.
- Puikiai pasidarbavote. - Puikiai.
Šaunuoliai.
Pati sunkiausia diena mano gyvenime.
Dievulėliau, tai baigėsi!
Atsiveria didžiulės legendinės durys,
o ten mus stebi daugybė žmonių.
Pasijutome kaip tortų žvaigždės.
- Oho. - Dievulėliau.
Ta papildoma įtampa labai baugina.
Sugrįžta visi prisiminimai iš praėjusių metų.
Kvapą gniaužia.
Esame čia buvę, esame laimėję.
Kepėjai! Sveiki sugrįžę į Didžiąją menę.
Kaip matote, mūsų namų elfai
paplušėjo ruošdami šių metų Kalėdų pokylį.
Nuostabu, gražu.
Ir Didžioji menė pilna Hario Poterio superfanų!
Dabar turėsite dešimt minučių
sudėlioti baigiamuosius ekspozicijų štrichus.
Nagi, pradėkite.
- Laikrodis tiksi. - Vaje, gerai.
Labai norėčiau nugalėti,
bet, jei atvirai, nežinau, ar mums pavyks.
Nežinau, ar padarėme pakankamai.
Tai bent kelionė.
Labai sunkiai dirbome.
Ir tai buvo nuostabi patirtis.
Manau, ši ekspozicija
didžiausia visose varžybose.
Aišku, kad nerimauju.
Iš visų jėgų stengėmės
sukurti šį tą ypatingo.
Taip, kai ko pritrūko.
Ar vertintojams to pakaks? Nežinau.
Dabar turiu perkelti vitražą
ir uždėti jį ant torto viršaus.
Bet jis toks trapus.
Tai silpnoji dalis. O dabar - galas. Labai blogai.
Jordanas ką tik sudaužė vitražą.
Tikiuosi, tai jam neatsirūgs.
Dalykas, dėl kurio labiausiai jaudinomės, įvyko.
- Vitražas dužo. - Tai buvo silpnoji dalis.
Mūsų skulptūra atrodo kitokia nei kitų.
Ir man labai baisu.
Penkios. Keturios. Trys. Dvi. Viena.
Komandos, jūsų laikas baigėsi.
O dabar jūsų paskutinius kūrinius narstys
mūsų Kepinių ministrai.
Pasitikite, šefė Carla Hall ir šefas Jozefas Youssefas.
VERTINTOJAI
Jau beveik metas paragauti jūsų kūrinių.
Bet šis stalas gerokai per didelis vien tik mudviem.
Pasveikinkite sugrįžtančias
Hogvartso žvaigždes: Devonas Murrayus.
SEMAS FINIGANAS
Afshan Azad.
PADMA PATIL
Ir Warwickas Davisas!
ATLIKO TRIS VAIDMENIS
Ką gi, scena paruošta.
O dabar metas susipažinti
su trimis neįtikėtinais „Ugnies taurės“ kūriniais.
Jenny ir Alexai, jūs pirmieji.
KALĖDŲ POKYLIS
Sukūrėme Kalėdų pokylį.
Kaip nuostabu jį pristatyti
šioje kerinčioje salėje, kur jis ir įvyko.
Mūsų ekspozicijos viršūnėje stovi kupolas.
Žemiau matome Hermioną,
besileidžiančią laiptais.
Apačioje ją pasitinka Ronas.
O apačioje
atvaizdavome nuostabius šokius.
Dar žemiau - kalėdinė eglė,
nes tai yra Kalėdų pokylis.
Spiralė pagaminta iš izomalto
ir šokolado. Ją papuošėme sidabro lapeliais.
Oho.
Tai tiesiog...
Vos tik į ją pažvelgęs supratau, kas tai.
Tiesiog gražu.
Man viskas labai patinka.
Tik manau, kad trūksta vieno elemento.
Sumažintos manęs...
- Atleiskite. - ...sėdinčios kamputyje.
Aleksai, kupolas ir viskas, kas iš šokolado,
labai švaru ir tikslu.
Tačiau, Jenny, tavo figūros atrodo pernelyg plastilininės.
O, varge.
Nukėlėte mus į Kalėdų pokylį.
Pasakojimas aiškus. Scena sukurta.
Tikrai, šaunuoliai.
Manau, jei Kalėdų pokylyje panaudotumėte
mažai kam žinomą tortifikavimo užkeikimą,
rezultatas būtų štai toks.
- Ačiū. - Tortifikavimas.
- Puiku. - Labai puiku.
Mūsų skonio elementas yra toks desertas,
vadinamas karlota.
Pavadintas Carlos garbei.
Tai meksikietiškas desertas,
kurį gaminau iš grietinėlės su medumi,
juzu varškės, citrinų biskvito,
o apačioje - cukruotų pistacijų sluoksnis.
Ar folija valgoma?
- Čia ne folija. - Bet panašu.
- Tai sidabro lapelis. - Gerai.
Jie nepatiektų folijos, Warwickai.
Maniau, kad įpakavimą paliko.
Alexai, viską suvedei iki paprasčiausių dalių.
Turime sausainį, biskvitą,
citriną ir kremą.
Ir viskas puikiai dera.
Tai yra tekstūros kelionė.
Mano burnoje vyksta sprogimas.
Esu labai tuo patenkintas.
Beveik viską suvalgiau, o to įprastai nedarau.
Labai gardu. Skanus kremas.
- Ačiū. - Skonis kaip vaisių ir citrinų.
Man labai patinka kvapas.
Aiškiai užuodžiu pistacijas.
Baltas šokoladas labai geras.
Neabejotinai skanu.
Štai mano išvada.
Molly ir Priya. Jūsų eilė.
BIOBETONSO KARIETA
Mus įkvėpė Biobetonso kursančių atvykimas,
kuris buvo gana dramatiškas.
Tad ir skulptūra išėjo didelė.
Kaip matote, ji tikrai didelė.
Kai kas sakytų, per didelė.
- Taigi. - Kai kas - tai aš.
Norėjome užfiksuoti akimirką,
kai Hogvartse nusileidžia karieta su sparnuotais žirgais.
Sukūrėme Pirėnų kalnus
iš ryžių dribsnių ir grūdinto šokolado.
Pridėjome fondanto bangas.
Pakraščius gruzdinome,
kad atrodytų kaip bangos keteros.
Viršūnėje - nuostabi šokoladinė Priya'os karieta,
pagaminta rankomis, be jokių liejimo formų.
O aš pagaminau
žirgus iš šokolado pastos.
Man patinka ši dramatiška scena.
Jūsų istorijos pasakojimas tiesiog nuostabus.
Tikrai pavyko sustabdyti
filmo kadrą. Bent jau man taip atrodo.
Manau, šis kūrinys išryškina jūsų žaismingumą.
Spalvos, formos - visa skulptūra tiesiog plaukia.
Puikus darbas.
Man labai patinka žirgai.
- Mes veisiame žirgus. - Aš irgi.
Mane jie tiesiog sužavėjo.
Regis, matau jų sausgysles.
Ir kaip vėjas taršo karčius ir uodegas.
Švytėjimas. Atrodo kaip perlamutras.
- Ačiū. - Esu sužavėtas,
kad karietą ir žirgus gaminote rankomis.
Sudėta tikrai puikiai.
Ačiū.
Atsidarius karietos durelėms
viduje pamatysite auksinį obuolį.
- Durelės - Kaip miela.
Žinome, kad žirgai mėgsta obuolius,
bet čia - ne paprasti žirgai,
tad ir obuolys nėra įprastas.
Šie žirgai geria vieno salyklo viskį.
Žaisdama su šiais skoniais šiandien
paruošiau jums viskio ir lazdyno riešutų putėsius
su flambiruotu bananų desertu.
Dar pagaminau lazdyno riešutų biskvitą ir traškų sluoksnį.
Visų pirma, vizualiai auksinis obuolys atrodo tobulai.
Skoniai tiesiog fantastiški.
Tačiau, kalbant apie sluoksnius,
jie paskirstyti netolygiai.
Aiškiai ir stipriai juntamas viskis.
Labai daug kremo.
Daug bananų.
Manau, traškumo galėtų būti daugiau.
Papildoma tekstūra būtų išėjusi į naudą.
Pala, visiškai su tavimi nesutinku.
Ir aš.
Manau, tekstūra buvo beveik nepriekaištinga.
Kaip ir traškumas.
Bičiuliai, aš girdėjau tik tai.
Ačiū, Molly ir Priya.
Zoe ir Jordanai, pristatykite savo paskutinę ekspoziciją.
PREFEKTO VONIOS KAMBARYS
Sukūrėme prefekto vonios kambarį.
- Kai kiaušinis nusileidžia... - Oho.
...ir panyra po vandeniu...
- Oho. - Jis leidžiasi.
- ...galite išgirsti undines. - Pažiūrėkite.
Nuostabu.
Viršuje stovi undinės vitražas.
Su juo mums įvyko nelaimė.
Džiaugiuosi, kad nuskilo tik viršūnė,
todėl galite pamatyti visą atliktą darbą.
Visi vamzdžiai ir čiaupai yra šokoladiniai.
Vanduo iš izomalto.
Undinės uodega suformuota iš torto.
O čia matome pačią vonią
su burbuliukais, kuri viską apjungia.
Norėčiau nusirengti
ir šokti tiesiai į ją.
Prašau, nereikia.
Kalbant apie išpildymą, yra labai daug į ką pažiūrėti.
Manau, vitražas,
nors ir suskilęs, bet labai gražus.
Matau, kaip ji kalba, braukdama plaukus
per petį.
Matau, ką darote su vandeniu.
Geriau būtų buvę parinkti kitą spalvą, kad matytume aiškiau.
Pastebėjau, kad iš vieno kito čiaupo
vanduo nebėga.
Mūsų tikslas buvo devyni čiaupai
Ir skirtingų spalvų.
- Bet laikas... - Reikėjo pasakyti,
kad tuos čiaupus tiesiog užsukote.
Taip, tiksliai, čiaupai užsukti.
Pasakojimas tobulas. Manau, visi atpažįstame sceną,
kurią atgaivinote. Kalbant apie išpildymą,
yra keletas dalykų,
kurie aiškiai neišėjo taip, kaip planavote, bet..
dabar metas paragauti jūsų skonio elementą.
Skonio elementas yra undinės uodegoje -
baklavos įkvėptas tortas.
Pagaminau baklavos ir pistacijų biskvito sluoksnius
ir pertepiau rožių ir kefyro kremu,
kad būtų rūgštumo.
O viduje - pistacijų ir kadajifo traškutis.
Traškumas tiesiog nepakartojamas.
Geras traškumas ir tekstūra.
Juntama ir baklava, ir rožių vanduo,
ir sviestinis kremas.
Manau, sumaniai pavyko integruoti
baklavą į tortą.
Puikus darbas.
Trys kvapą gniaužiančios ekspozicijos.
- Oho. - Kepėjai,
vertintojai pasimėgavo visais jūsų darbais.
Didžiuojuosi tuo, ką padarėme.
Pasitikiu mūsų pasirinkimu.
Ir tikiuosi, padarėme pakankamai, kad vertintojai
suprastų, ką sugebame.
Visų ekspozicijos beprotiškai gražios.
Standartas toks aukštas, bet kaip galime nelaimėti?
- Privalome laimėti. - Garsieji paskutiniai žodžiai.
Mes laimėsim. Taip.
Mudvi pasistengėme,
ir esu kupina vilties.
Jiems patiko mūsų dėmesys detalėms.
Gal tai pirmoji mūsų pergalė.
Po to galimybių nebebus.
Atėjo metas paskelbti mūsų nugalėtojus.
Norėčiau, kad visi pagalvotume
apie tai, koks ypatingas buvo šis vakaras.
Dvidešimt metų po „Ugnies taurės“ filmavimo,
tose pačiose aikštelėse,
galime visa tai patirti iš naujo.
Ir vėl stovėti Didžiojoje menėje...
mums reiškia labai daug.
Jūsų dėka šis pasaulis ir toliau mus įkvepia.
Bičiuliai, jūsų visi mane tiesiog sužavėjote.
Sveikinu nuėjus šitaip toli.
Atminkite, nesvarbu, ar laimėsite ar ne,
sukūrėte nuostabių prisiminimų.
kartu su mumis.
Galite savimi didžiuotis.
Paragavau neapsakomai gardžių kepinių.
Ačiū už tai, kad leidote pabūti
jūsų kelionės dalimi.
Šioje aikštelėje įvyko tiek daug.
Laidotuvės, šventės,
puotos ir visa kita.
Šį vakarą su savo nuostabiais kūriniais
atnešėte į šią vietą dar daugiau stebuklų.
Už tai esu jums dėkingas.
Ačiū.
Atėjo metas paskelbti mūsų nugalėtojus.
Komanda, pelniusi teisę vadintis
Hario Poterio kepinių burtininkų čempionais,
tapo...
Jenny ir Alexas!
Eina sau!
Esu tiesiog sukrėsta.
Ir priblokšta. Stengiuosi neverkti.
- Mano tėvai... - Taip.
...labai manimi didžiuosis.
Mano katės, šeima, Meksika.
Norėčiau apkabinti mažąjį Alexą
ir pasakyti jam, kad viskas bus gerai.
Taigi...
Sveikiname!
Negalime nesijausti pasiekusios tikslą
Jaučiuosi nepaprastai dėkinga, kad susipažinau su Molly.
Didžiuojuosi tavimi.
Mano apdovanojimas yra mudviejų draugystė.
Man tai geriau už bet kokį trofėjų.
Žinojau. Ką tau sakiau?
Šaunuoliai. Labai džiaugiuosi.
Puikiai praleidau vakarą. Gal ir nelaimėjome,
bet galimybė vėl dirbti kartu
buvo fantastiška.
Esi tikra draugė.
Nebūsiu sentimentali,
bet jaučiuosi taip pat.
Ponios ir ponai,
„Hario Poterio kepinių burininkų“ čempionai
Jenny ir Alexas!
Nagi!
Svajonės tikrai pildosi.
Ir turiu dar vieną geriausią draugą.
Ir aš turiu dar vieną geriausią draugę.
Mielasis.
Tai buvo ištvermės ribų išbandymas.
Tačiau šios patirties į nieką nekeisčiau.
Tikrai stebuklinga patirtis.
Taip.
Išvertė Paulius Kliševičius